Smittetrykket stiger i mange af de nordjyske kommuner. Få et overblik over situationen her.

Smittetrykket stiger flere steder i Nordjylland, og endnu engang er Vendsyssel hårdt ramt. Flere kommuner har dog fortsat nul tilfælde af coronasmittede borgere. Siden den 18. august har der været en stigning i antallet af indlagte COVID-19-patienter i Nordjylland. Fredag er der syv personer indlagt, heraf nul patienter indlagt på intensiv eller behov for repirator. Første udbrud i Vendsyssel Den 12. juni startede første udbrud i Vendsyssel, efter to elever fra Bagterpskolen i Hjørring blev testet positive for coronavirus. Samme dag blev yderligere fem ansatte og en beboer på et plejecenter i Sindal også testet positive. De efterfølgende dage tog smitten i Vendsyssel til, hvor flere skoler blev ramt og stigningen på plejecenteret steg markant. Onsdag den 17. juni blev 12 klasser, fordelt på flere skoler i Frederikshavn, sendt hjem, efter elever i klasserne havde spillet fodbold med en dreng, der blev konstateret smittet med coronavirus. Udover et øget smittetryk på de nordjyske skoler, blev der samme dag konstateret smitte i en minkfarm i Sindal. Dette blev første gang, coronavirus blev fundet i dyr i Danmark. Den 22. juni blev et vendepunkt i Vendsyssel, hvor Hjørring kommune, den mest ramte i regionen, oplevede et fald i smittetrykket. Nyt udbrud i gang? Endnu engang ses der en stigning i antallet af smittede i Vendsyssel. Hjørring Kommune har gennem de sidste syv dage identificeret 13 nye tilfælde af corornasmittede, og kommunen er endnu en gang blevet den i regionen med flest antal smittede pr. 100.000 indbygger. Onsdag den 2. september blev den sjette minkfarm ramt af corona. Minkfarmen ligger i Hirtshals, og er dermed også placeret i Hjørring Kommune som de resterende fem. Artikel fortsætter under video Smitte på Gymnasium Også Frederikshavn Gymnasium har måttet sende en klasse hjem efter konstateret smittetilfælde blandt eleverne. Skolen tager deres forbehold, og klassen fortsætter undervisningen hjemmefra. Lærere der har været i tæt kontakt med den smittede elev, er blevet bedt om at blive testet for COVID-19. Medarbejder på Hjørring Rådhus smittet med corona En medarbejder i borgerservice på Hjørring Rådhus er smittet med coronavirus. Det fortæller økonomi -og arbejdsmarkedsdirektør Leif Johannes Jensen til TV2 Nord. Testsvaret modtog Hjørring Rådhus torsdag. - Det er en medarbejder med en konsulentfunktion, der primært har arbejdet hjemmefra. Medarbejderen arbejder også hjemmefra nu, siger Leif Johannes Jensen. Medarbejderen har ikke haft borgerkontakt. - Vi kan ikke se en sammenhæng til arbejdspladsen direkte, men vi er opmærksom på, at sikkerhedsforanstaltningenre skla være i orden. Fortrøstningsfuld Ledende overlæge og professor på Infektionsmedicinsk afdeling på Aalborg Universitetshospital, Henrik Nielsen, er, trods nye smittetilfælde i Nordjylland, fortrøstningsfuld for situationen. - Vi finder cirka fem nye smittede i døgnet i Nordjylland mod cirka én smittet, som vi oplevede i en lang periode efter genåbningen tilbage i maj. Den øgede mængde smittede er dog ikke noget vi har kunnet mærke noget til på sygehusene, fortæller Henrik Nielsen til Tv2 Nord. Han mener dermed, at det må være en ny type af personer, som er bedre stillet overfor virusset, smitten rammer nu, eftersom der ikke er sket en stigning i antal indlagte. - Folk i risikogruppen tager stadig deres forbehold, så det er ikke dem, der bliver smittet nu, lyder det fra Henrik Nielsen.